Weibliche Brust
Die wiibligi Brust (lat. Mamma, Pl. Mammae) ghört anatomisch zu de sekundäre Gschlächtsmerggmol vo dr Frau. D Brust bestoot us Fett- und Bindgwääb und dr Brustdrüese (Glandula mammaria). Die cha bi stillende Fraue as Sekret Muetermilch dur fiini Kanääli abgee, wo uf dr Brustwäärze uusechömme. D Brustdrüese entspricht dr Milchdrüese vo de andere Süüger.

Die biologischi Funkzion isch zerst s Stille vo Buschi mit Muetermilch. Wil aber die mäiste wiiblige Primate im Verheltnis zu iire männlige Artgnosse wääsentlig weniger usbrägti Brüst häi as d Fraue, nimmt mö aa, ass die wiiblige Brüst au no e speziell menschlige Sexualdimorfismus si und iiri Aaziejigschraft uf potenzielli Partner e zwäiti wääsentligi Funkzion usmacht. D Brüst – vor allem d Brustwäärze – ghöre zu de erogene Zone.

In dr Medizin beschäftigt sich d Senologii mit de Chrankhäite vo de wiiblige Brüst. Äini vo de hüfigste isch dr Brustchräbs.

Litratuur 

 J. Arnolsen, Fritz Prager: Der weibliche Busen in Kunst und Natur. Mit vielen Illustrationen nach lebenden Modellen und Zeichnungen von Raphael Kirchner (Reprint vo de Originaluusgab Bermühler, Berlin [ca. 1906]). Edition Winkler-Hermaden, Schleinbach 2010, ISBN 978-3-9502688-9-8.
 Daphna Ayalah u. a.: Brüste. Frauen sprechen über ihre Brüste und ihr Leben. Courage Frauenbuchverlag, Berlin 1983, ISBN 3-921710-03-0.
 Karl-Heinz Broer u. a.: Die weibliche Brust. Vorsorge, Schutz, Gesundheit und Schönheit. Neuer Honos, Köln 2001, ISBN 3-8299-5546-4.
 Carolyn Latteier: Breasts: The Women's Perspective on an American Obsession. Haworth innovations in feminist studies. Verlag Routledge, 1998, ISBN 0-7890-0422-4 (änglisch).
 Susan Love: Das Brustbuch. Was Frauen wissen wollen. Limes, dtv, Münche 1996, ISBN 3-8090-3003-1.
 Ingrid Olbricht: Brustansichten. Selbstverständnis, Gesundheit und Symbolik eines weiblichen Organs. Orlanda Frauenverlag, Berlin 2002, ISBN 3-929823-93-4.
 Ingrid Olbricht: Die Brust. Organ und Symbol weiblicher Identität. Rowohlt, Reinbek bei Hamburg 1989, ISBN 3-499-18525-3 (früher unter dem Titel „Verborgene Quellen der Weiblichkeit“).
 Miriam Stoppard: Die Brust (Originaltitel: The Breast Book, übersetzt von Jeanette Stark-Städele, ärztliche Betreuung durch Eberhard Schneckenburger) Ravensburger, Ravensburg 1997, ISBN 3-473-42388-2 (= Ravensburger-Ratgeber Familie).
 Marilyn Yalom: Eine Geschichte der Brust (Originaltitel: A History of the Breast, übersetzt von Olga Rinne). Marion von Schröder, Düsseldorf 1998, ISBN 3-547-79876-0.

Weblingg 

 O. Tönz: Curiosa zum Thema Brusternährung – Von stillenden Vätern, bärtigen Frauen und saugenden Greisen. (PDF; 489 kB) In: Schweizerische Ärztezeitung. 2000;81: Nr 20, S. 1058–1063. (PDF, 478 kB)

Fuessnoote 

Menschligi Anatomii